Viivikonna

Viivikonna on küla Ida-Viru maakonnas Narva-Jõesuu linnas.

Enne 2017. aasta haldusreformi oli Viivikonna Kohtla-Järve linnaosa, mille koosseisu kuulus ka Sirgala asum. Linnaosa pindala oli 2,45 km² ning see asus Kohtla-Järve keskusest umbes 25 km idas.
 Ajalugu 
Viivikonna küla on mainitud Ludwig August Mellini Liivimaa atlases, mis ilmus 1798–1810. Aastatel 1935–1936 rajati külast edelasse põlevkivikaevandus. Aastal 1950 nimetati Viivikonna aleviks, mis aastatel 1950–1960 oli Narva linna halduses, 1960 liideti Kohtla-Järvega.

1987. aastal elas Viivikonnas 750 inimest ja linnaosas 1600. 2006. aastaks oli linnaosa elanike arv vähenenud 312-ni 2010. aasta alguse seisuga oli linnaosa elanike arv 208. 2011. aasta rahvaloenduse andmetel elas Viivikonnas 99 inimest. Eestlasi oli neist 24 (24,2%).

Viivikonna järgi on nime saanud Kukruse lademe Viivikonna kihistu.

Pildigalerii

 Viited 

Kategooria:Ida-Viru maakonna külad
Kategooria:Eesti endised alevid
Kategooria:Narva-Jõesuu linn
Kategooria:Vaivara kihelkond